กฎกระทรวง(พ.ศ. ๒๕๐๐)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยการคาดกระบี่การใช้ถุงมือ และการใช้ผ้าพันแขนทุกข์[๑] อาศัยอำนาจตามความในมาตรา ๕ และมาตรา ๗ แห่งพระราชบัญญัติเครื่องแบบทหารพุทธศักราช ๒๔๗๗ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงกลาโหมออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยการคาดกระบี่ การใช้ถุงมือ และการใช้ผ้าพันแขนทุกข์ลงวันที่ ๒๗ พฤษภาคม พ.ศ. ๒๔๙๓หมวด ๑การคาดกระบี่ ข้อ ๒[๒] ในโอกาสต่อไปนี้ ให้นายทหารชั้นสัญญาบัตรนายดาบ จ่านายสิบ พันจ่า และพันจ่าอากาศ คาดกระบี่ ด้วยเสมอ เมื่อก. คุมหรือประจำแถวเป็นกองทหารเกียรติยศ หรือเวลาแห่นำ หรือแห่ตามเสด็จข. คุมหรือประจำแถวรับการตรวจพลสวนสนาม ซึ่งกระทำเป็นพิเศษ และมิได้ต่อเนื่องกับการฝึกอย่างอื่นค.[๓]ไปในงานพระราชพิธีหรือรัฐพิธีตามหมายกำหนดการ หรือเฝ้าทูลละอองธุลีพระบาทหรือเฝ้าทูลละอองพระบาทในโอกาสต่างๆ ที่เป็นทางราชการ เว้นแต่ในงานสโมสรสันนิบาตง. ไปในงานพิธีกระทำสัตย์ปฏิญาณตนของทหารจ. เป็นตุลาการศาลทหารเวลาพิจารณาคดี ณ ที่ตั้งศาลปกติฉ.[๔]ไปในงานพระราชทานเพลิงศพหรือฌาปนกิจศพทหารหรือตำรวจ หรืองานฝังศพทหารหรือตำรวจตามประเพณีลัทธิ หรือศาสนาที่ไม่เผาศพ เมื่อแต่งเครื่องแบบปกติขาว เครื่องแบบครึ่งยศหรือเครื่องแบบเต็มยศนอกจากนี้ถ้าเป็นกิจการภายใน รัฐมนตรีว่าการกระทรวงกลาโหมหัวหน้าส่วนราชการขึ้นตรงต่อกระทรวงกลาโหม ผู้บัญชาการทหารบก ผู้บัญชาการทหารเรือหรือผู้บัญชาการทหารอากาศ จะสั่งให้คาดกระบี่เป็นการเฉพาะการก็ได้หมวด ๒การใช้ถุงมือ ข้อ ๓ ถุงมือสำหรับใช้ในเวลาแต่งประกอบเครื่องแบบทหารนั้นให้ใช้ถุงมือสีขาว สีนวล หรือสีน้ำตาลข้อ ๔ ในโอกาสต่อไปนี้ ให้นายทหารชั้นสัญญาบัตรใช้ถุงมือสีขาวหรือสีนวล ด้วยเสมอ คือก. ในโอกาสที่กำหนดให้คาดกระบี่ข. ในโอกาสที่กำหนดให้ประดับเครื่องราชอิสริยาภรณ์ข้อ ๕ ในโอกาสอื่นนอกจากในข้อ๔ ให้ทหารและนักเรียนทหารใช้ถุงมือสีน้ำตาลได้หมวด ๓การใช้ผ้าพันแขนทุกข์ ข้อ ๖ ผ้าพันแขนทุกข์สีดำสำหรับใช้ประกอบเครื่องแบบทหารนั้นให้มีขนาดกว้างระหว่าง ๗ เซนติเมตร และ ๑๐ เซนติเมตร และให้พันรอบแขนเสื้อข้างซ้ายเหนือศอกพองามข้อ ๗ ให้นายทหารชั้นสัญญาบัตรนายดาบ นักเรียนนายทหาร และจ่านายสิบ พันจ่า พันจ่าอากาศใช้ผ้าพันแขนทุกข์ประกอบเครื่องแบบทหารได้ด้วยกรณีต่อไปนี้ ให้งดใช้ผ้าพันแขนทุกข์ คือก. เมื่อสวมเครื่องแบบที่ใช้เสื้อคอพับและเครื่องแบบสโมสรข. เมื่ออยู่ในแถวหรือเป็นผู้ควบคุมแถว เว้นแต่จะมีหมายกำหนดการหรือคำสั่งของกระทรวงกลาโหมให้ไว้ทุกข์ข้อ ๘ นายทหารที่มีสิทธิใช้ผ้าพันแขนทุกข์ได้ตามข้อ๗ ในขณะที่ไปอยู่ในต่างประเทศ หากจำต้องไว้ทุกข์ ก็ให้ปฏิบัติตามข้อ ๗เว้นแต่ระเบียบการไว้ทุกข์ในต่างประเทศนั้นมีแตกต่างจากที่กล่าวแล้ว จึงให้ปฏิบัติตามควรแก่ขนบธรรมเนียมสำหรับประเทศนั้นๆ ได้ให้ไว้ ณ วันที่ ๓๑ ธันวาคม พ.ศ. ๒๕๐๐พลโท ถ. กิตติขจรรัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือ ตามที่กำหนดให้นายทหารชั้นสัญญาบัตรนายดาบ และจ่านายสิบ พันจ่า พันจ่าอากาศ คาดกระบี่ไปในงานศพหรืออัฐิของทหารนั้นในบางโอกาสไม่สะดวกแก่ผู้มีหน้าที่ปฏิบัติ จึงเป็นการสมควรที่จะกำหนดโอกาสในการคาดกระบี่เสียใหม่เพื่อให้เป็นการเหมาะสมและสะดวกแก่การปฏิบัติยิ่งขึ้น กฎกระทรวง ฉบับที่ ๒ (พ.ศ. ๒๕๐๖) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยการคาดกระบี่ การใช้ถุงมือ และการใช้ผ้าพันแขนทุกข์[๕]หมายเหตุ :- เหตุผลในการประกาศใช้กฎกระทรวงฉบับนี้ คือแก้ไขเปลี่ยนแปลง การคาดกระบี่ของนายทหารชั้นสัญญาบัตร นายดาบ จ่านายสิบ พันจ่าและพันจ่าอากาศ ในบางโอกาสเพื่อให้เหมาะสมกับสภาพการณ์ปัจจุบันและเห็นควรให้รัฐมนตรีว่าการกระทรวงกลาโหม ผู้บัญชาการทหารบก ผู้บัญชาการทหารเรือและผู้บัญชาการทหารอากาศ สั่งให้คาดกระบี่สำหรับกิจการภายในเป็นการเฉพาะการได้เช่นเดียวกับหัวหน้าส่วนราชการที่ขึ้นตรงต่อกระทรวงกลาโหมกฎกระทรวง ฉบับที่ ๓ (พ.ศ. ๒๕๒๕) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยการคาดกระบี่ การใช้ถุงมือ และการใช้ผ้าพันแขนทุกข์[๖]หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้นายทหารชั้นสัญญาบัตรนายดาบ จ่านายสิบ พันจ่า และพันจ่าอากาศ คาดกระบี่ในการเฝ้าทูลละอองพระบาทในโอกาสต่าง ๆ ที่เป็นทางราชการด้วย เพื่อเป็นการถวายพระเกียรติแด่สมเด็จพระบรมราชชนนีสมเด็จพระบรมโอรสาธิราชฯ สยามมกุฎราชกุมาร และสมเด็จพระเทพรัตนราชสุดาฯสยามบรมราชกุมารี จึงจำเป็นต้องออกกฎกระทรวงนี้กฎกระทรวง ฉบับที่ ๔ (พ.ศ. ๒๕๒๙) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยการคาดกระบี่ การใช้ถุงมือ และการใช้ผ้าพันแขนทุกข์[๗]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้นายทหารชั้นสัญญาบัตร นายดาบ จ่านายสิบ พันจ่าและพันจ่าอากาศ คาดกระบี่ไปในงานพระราชทานเพลิงศพทหารหรือตำรวจ หรือฌาปนกิจศพทหารหรือตำรวจหรืองานฝังศพทหารหรือตำรวจตามประเพณี ลัทธิ หรือศาสนาที่ไม่เผาศพเฉพาะเมื่อแต่งเครื่องแบบปกติขาว เครื่องแบบครึ่งยศ หรือเครื่องแบบเต็มยศ ทั้งนี้เพื่อให้เหมาะสมกับสภาพการณ์ปัจจุบัน จึงจำเป็นต้องออกกฎกระทรวงนี้พรรณพร/เพิ่มเติม๒๔ เมษายน๒๕๖๒พรรณพร/ปรับปรุง๓ พฤษภาคม๒๕๖๒[๑] ราชกิจจานุเบกษาเล่ม ๗๕/ตอนที่ ๔/ฉบับพิเศษ หน้า ๑/๑๐ มกราคม ๒๕๐๑[๒] ข้อ๒ แก้ไขเพิ่มเติมโดยกฎกระทรวง ฉบับที่๒ (พ.ศ. ๒๕๐๖) ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยการคาดกระบี่การใช้ถุงมือ และการใช้ผ้าพันแขนทุกข์[๓] ข้อ๒ ค. แก้ไขเพิ่มเติมโดยกฎกระทรวง ฉบับที่๓ (พ.ศ. ๒๕๒๕) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยการคาดกระบี่ การใช้ถุงมือ และการใช้ผ้าพันแขนทุกข์[๔] ข้อ๒ ฉ. แก้ไขเพิ่มเติมโดยกฎกระทรวง ฉบับที่๔ (พ.ศ. ๒๕๒๙) ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยการคาดกระบี่การใช้ถุงมือ และการใช้ผ้าพันแขนทุกข์[๕] ราชกิจจานุเบกษาเล่ม ๘๐/ตอนที่ ๘๗/ฉบับพิเศษ หน้า ๑/๑ กันยายน ๒๕๐๖[๖] ราชกิจจานุเบกษาเล่ม ๙๙/ตอนที่ ๓๓/ฉบับพิเศษ หน้า ๑๗/๕ มีนาคม ๒๕๒๕[๗] ราชกิจจานุเบกษาเล่ม ๑๐๓/ตอนที่ ๑๐๐/ฉบับพิเศษ หน้า ๑/๑๑ มิถุนายน ๒๕๒๙